CELEX: 32013D0707
Language: sk
Date: 2013-12-04 00:00:00
Title: (2013/707/EÚ): Vykonávacie rozhodnutie Komisie zo  4. decembra 2013 , ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení

5.12.2013   
            
            
               SK
            
            
               Úradný vestník Európskej únie
            
            
               L 325/214
            
         
      VYKONÁVACIE ROZHODNUTIE KOMISIE
   
   zo 4. decembra 2013,
   ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení
   (2013/707/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie (ďalej len „zmluva“),
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné antidumpingové nariadenie“), a najmä na jeho články 8 a 9,
   so zreteľom na nariadenie Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva (2) (ďalej len „základné antisubvenčné nariadenie“), a najmä na jeho články 13 a 15,
   po porade s poradným výborom,
   keďže:
   A.   POSTUP
   1.   Dočasné opatrenia
   
               (1)
            
            
               Nariadením (EÚ) č. 513/2013 (3) Európska komisia (ďalej len „Komisia“) uložila dočasné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky (ďalej len „ČĽR“) do Únie.
            
         
               (2)
            
            
               Rozhodnutím 2013/423/EÚ (4) Komisia prijala cenový záväzok (ďalej len „záväzok“) skupiny vyvážajúcich výrobcov, ako aj Čínskej obchodnej komory pre dovoz a vývoz strojov a elektronických výrobkov (ďalej len „CCCME“), pokiaľ ide o dočasné clo. Nariadením (EÚ) č. 748/2013 (5) Komisia zmenila nariadenie (EÚ) č. 513/2013 s cieľom zaviesť technické zmeny potrebné v dôsledku prijatia záväzku.
            
         
               (3)
            
            
               Dňa 8. novembra 2012 Komisia začala antisubvenčné konanie týkajúce sa dovozu fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike do Únie (6).
            
         2.   Následný postup
   
               (4)
            
            
               Po prijatí dočasných antidumpingových opatrení Komisia pokračovala v prešetrovaní dumpingu, ujmy a záujmu Únie a súčasne viedla antisubvenčné konanie. Doštičky boli vylúčené z rozsahu oboch prešetrovaní, teda aj z rozsahu konečných opatrení.
            
         
               (5)
            
            
               Antidumpingové prešetrovanie potvrdilo predbežné zistenie škodlivých účinkov dumpingu. Konečné zistenia prešetrovania sú uvedené vo vykonávacom nariadení Rady (EÚ) č. 1238/2013 (7), ktorým sa ukladá konečné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v ČĽR alebo odosielaných z ČĽR do Únie.
            
         
               (6)
            
            
               Vykonávacím nariadením Rady (EÚ) č. 1239/2013 (8) Rada takisto uložila konečné vyrovnávacie clo na fotovoltické moduly na báze kryštalického kremíka a hlavné komponenty (t. j. články) s pôvodom v ČĽR alebo odosielané z ČĽR.
            
         B.   ZMENENÝ ZÁVÄZOK
   1.   Zmenená ponuka záväzku
   
               (7)
            
            
               Po konečnom uverejnení antidumpingových a antisubvenčných zistení vyvážajúci výrobcovia spolu s CCCME predložili oznámenie o zmene svojej pôvodnej ponuky záväzku.
            
         
               (8)
            
            
               Vyvážajúci výrobcovia spolu s CCCME v lehote stanovenej v článku 13 ods. 2 základného antisubvenčného nariadenia požadovali, aby Komisia prijala podmienky záväzku s cieľom predísť akýmkoľvek škodlivý účinkom aj subvencovaného dovozu.
            
         
               (9)
            
            
               Okrem toho niekoľko ďalších vyvážajúcich výrobcov požiadalo v rámci lehoty stanovenej v článku 8 ods. 2 základného antidumpingového nariadenia a článku 13 ods. 2 základného antisubvenčného nariadenia o účasť v záväzku.
            
         
               (10)
            
            
               CCCME a vyvážajúci výrobcovia ďalej požiadali o revíziu záväzku, aby sa zohľadnilo vylúčenie doštičiek z rozsahu prešetrovania.
            
         2.   Pripomienky zainteresovaných strán
   
               (11)
            
            
               Zmenená ponuka záväzku bola sprístupnená zainteresovaným stranám. V nasledujúcom texte Komisia uvádza hlavné pripomienky, ktoré predložili zainteresované strany po obdržaní ponuky záväzku.
            
         2.1.   Prístup k dôverným informáciám
   
               (12)
            
            
               Mnohé strany požiadali o prístup k rôznymi podmienkam záväzku alebo k informáciám o minimálnych dovozných cenách (ďalej len „MDC“) a ročnej úrovni. Jedna strana sa sťažovala, že nebola včas informovaná o pôvodnej ponuke záväzku. Komisia poznamenáva, že verzia pôvodnej ponuky záväzku, ktorá nemá dôverný charakter, bola zahrnutá do spisu prístupného na nahliadnutie zainteresovaným stranám priamo po jej obdržaní v súlade s článkom 8 ods. 4 základného antidumpingového nariadenia.
            
         
               (13)
            
            
               MDC a ročná úroveň sú predmetom služobného tajomstva podľa článku 339 zmluvy a sú dôverné podľa článkov 19 základného antidumpingového nariadenia a článku 29 základného antisubvenčného nariadenia. Preto sa v súlade s praxou Komisie nesprístupňujú tretím stranám. V predmetnej veci Komisia na žiadosť strán požiadala CCCME, či by sa mohli sprístupniť niektoré podrobnejšie informácie týkajúce sa MDC a ročnej úrovne. CCCME súhlasila so sprístupnením približných MDC (definovaných ako „pod“ určitou hodnotou). Zainteresované strany mali prístup k týmto informáciám v spise, ktorý nemá dôverný charakter. Komisia sa domnieva, že poskytnutie týchto informácií v tomto konkrétnom prípade predstavuje rovnováhu medzi požiadavkami dôvernosti a právom na obhajobu.
            
         
               (14)
            
            
               Komisia tiež posúdila žiadosti súvisiace s rôznymi podmienkami záväzku. Dospela k záveru, že zverejnením požadovaných informácií by sa zvýšilo riziko cenovej manipulácie a špekulácií na trhu so solárnymi panelmi. Komisia zastáva názor, že s cieľom predísť neprimeranému narušeniu fungovania trhu so solárnymi panelmi, by sa požadované informácie nemali sprístupniť kupujúcim a konkurentom spoločností, ktoré ponúkli záväzok. Tieto úvahy sa vzťahujú aj na MDC a na ročnú úroveň, ktoré by nemali byť sprístupnené vo väčšom rozsahu.
            
         2.2.   Prechodné obdobie
   
               (15)
            
            
               Jedna zainteresovaná strana požiadala Komisiu, aby stanovila prechodné obdobie (a oslobodenie od antidumpingových ciel) v prípade, keď bol tovar objednaný pred nadobudnutím účinnosti záväzku, avšak predložený na colné konanie po tomto dátume a bez faktúry súvisiacej so záväzkom. Aby bol tovar, ktorý je predložený na colné konanie, oslobodený od antidumpingových ciel, musí spĺňať požiadavky stanovené v nariadení (EÚ) č. 748/2013. Tento návrh sa preto musí zamietnuť.
            
         3.   Posúdenie zmenenej ponuky záväzku
   
               (16)
            
            
               Komisia posúdila zmenenú ponuku záväzku. Po prvé, je potrebné poznamenať, že technická revízia záväzku je potrebná, aby sa zahrnuli konečné zistenia antidumpingového a antisubvenčného prešetrovania (t. j. vylúčenie doštičiek z rozsahu prešetrovania).
            
         
               (17)
            
            
               Po druhé, Komisia dospela k záveru, že na základe údajov z obdobia prešetrovania, podiel obchodu ďalších spoločností na celkovom objeme čínskeho vývozu do EÚ je veľmi obmedzený. Komisia preto nemení svoje predbežné posúdenie, že záväzkom sa odstraňuje škodlivý účinok dumpingu s MDC a v ročnej úrovni, ako sa pôvodne ponúklo.
            
         
               (18)
            
            
               Komisia takisto posúdila, či by zahrnutie ďalších vyvážajúcich výrobcov mohlo ohroziť účinné monitorovanie záväzku alebo zvýšiť riziko obchádzania. V tejto súvislosti Komisia poznamenala, že CCCME preukázala svoju aktívnu úlohu v praktickej implementácii záväzku. Okrem toho zahrnutím ďalších vyvážajúcich výrobcov sa nezmenia podmienky záväzku. Komisia preto dospela k záveru, že zahrnutie ďalších výrobcov nemení jej pôvodné zistenia o účinnom monitorovaní záväzku a obmedzenom riziku obchádzania.
            
         
               (19)
            
            
               Po tretie, antidumpingové a antisubvenčné prešetrovania boli v predmetnom prípade vykonané súčasne. Podľa pravidla nižšieho cla bola sadzba konečného vyrovnávacieho cla stanovená na úrovni subvenčného rozpätia a konečné antidumpingové clo na úrovni odstránenia ujmy. Preto sa kombinovaná sadzba antidumpingového a vyrovnávacieho cla bude rovnať úrovni odstránenia ujmy (vyrovnávacie clo doplnené antidumpingovým clom až po úroveň odstránenia ujmy). Komisia preto dospela k záveru, že záväzok aj naďalej odstraňuje škodlivé účinky dumpingu a subvencovania, a preto zmena MDC nie je potrebná.
            
         
               (20)
            
            
               Po štvrté, jedna zo strán spochybnila skutočnosť, že Komisia v rozhodnutí 2013/423/EÚ vychádzala z údajov z obdobia, ktoré nasleduje po období zisťovania, pokiaľ ide o posúdenie, či záväzok odstránil škodlivý účinok dumpingu, vychádzajúc z článku 6 ods. 1 základného antidumpingového nariadenia a článku 11 ods. 1 základného antisubvenčného nariadenia. V článku 6 ods. 1 základného antidumpingového nariadenia sa uvádza, že informácie vzťahujúce sa na obdobie, ktoré nasleduje po období zisťovania, sa obvykle [zvýraznené autorom] nezohľadnia. Podobné ustanovenie možno nájsť v poslednej vete článku 11 ods. 1 základného antisubvenčného nariadenia. V odôvodnení 3 rozhodnutia 2013/423/EÚ sa stanovujú okolnosti, ktoré viedli Komisiu k tomu, aby v tomto prípade použila údaje z obdobia, ktoré nasleduje po období zisťovania. Strana nespochybnila vecnú presnosť uvedených okolností. Argument sa preto zamieta.
            
         
               (21)
            
            
               Po piate, týmto záväzkom sa zabezpečuje stabilita dodávok do Únie za udržateľné ceny. Neexistujú preto dôvody všeobecnej politiky, ktoré by odôvodnili jeho neprijatie.
            
         
               (22)
            
            
               Jedna strana bola toho názoru, že MDC sú príliš vysoké, jedna strana bola toho názoru, že sú príliš nízke. Komisia v súlade s odôvodnením 7 rozhodnutia 2013/423/EÚ okrem iného analyzovala súčasné vývozné ceny a úroveň dočasného cla s cieľom určiť, či sa týmto cenovým záväzkom odstránia škodlivé účinky dumpingu. Po analýze dodatočných informácií poskytnutých stranami, dostupných informácií o súčasnom a očakávanom vývoji výrobných nákladov a o vývoji cien od prijatia rozhodnutia 2013/423/EÚ Komisia potvrdzuje zistenie v odôvodnení 7 rozhodnutia 2013/423/EÚ.
            
         
               (23)
            
            
               Keďže neboli predložené žiadne ďalšie pripomienky, zistenia uvedené v odôvodneniach 3 až 9 rozhodnutia 2013/423/EÚ doplnené o zistenia uvedené v odôvodneniach 16 až 22 sa potvrdzujú.
            
         4.   Zmeny v názvoch spoločností a zmeny v zozname prepojených spoločností v EÚ
   
               (24)
            
            
               Zaradenie nových spoločností do záväzku má za následok zmeny v zozname prepojených spoločností v EÚ tak, ako bol predložený v pôvodnej ponuke záväzku. Okrem toho jeden vyvážajúci výrobca požiadal o zaradenie novej prepojenej spoločnosti v EÚ, ktorá nahrádza inú spoločnosť.
            
         
               (25)
            
            
               Napokon, jedna spoločnosť zmenila svoj názov.
            
         C.   PRIJATIE ZMENENÉHO ZÁVÄZKU
   
               (26)
            
            
               Na základe uvedených skutočností je zmenený záväzok prijateľný. Zainteresované strany boli informované o základných skutočnostiach, úvahách a povinnostiach, na ktorých je prijatie založené. Komisii neboli zaslané žiadne pripomienky,
            
         PRIJALA TOTO ROZHODNUTIE:
   Článok 1
   Týmto sa prijíma záväzok ponúknutý vyvážajúcimi výrobcami uvedenými v prílohe k tomuto rozhodnutiu spoločne s Čínskou obchodnou komorou pre dovoz a vývoz strojov a elektronických výrobkov (CCCME) v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky.
   Článok 2
   Toto rozhodnutie nadobúda účinnosť 6. decembra 2013.
   
      V Bruseli 4. decembra 2013
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 343, 22.12.2009, s. 51.
   
      (2)  Ú. v. EÚ L 188, 18.7.2009, s. 93.
   
      (3)  Ú. v. EÚ L 152, 5.6.2013, s. 5.
   
      (4)  Ú. v. EÚ L 209, 3.8.2013, s. 26.
   
      (5)  Ú. v. EÚ L 209, 3.8.2013, s. 1.
   
      (6)  Ú. v. EÚ C 340, 8.11.2012, s. 13.
   
      (7)  Pozri stranu 1 tohto úradného vestníka.
   
      (8)  Pozri stranu 66 tohto úradného vestníka.
   
      PRÍLOHA
      Zoznam spoločností:
      
                  Názov spoločnosti
               
               
                  Doplnkový kód TARIC
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  CSI Solar Power (China) Inc.
                  Canadian Solar Manufacturing (Changshu) Inc.
                  Canadian Solar Manufacturing (Luoyang) Inc.
                  CSI Cells Co. Ltd
               
               
                  B805
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD.
                  ANHUI RINENG ZHONGTIAN SEMICONDUCTOR DEVELOPMENT CO. LTD.
                  HUOSHAN KEBO ENERGY & TECHNOLOGY CO. LTD.
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  ET Solar Industry Limited
                  ET Energy Co. Ltd
               
               
                  B819
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Suzhou) Limited
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Technology Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co.Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy (Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co.Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST-Solar Co. Ltd
                  Jiangsu ST-Solar Co. Ltd
               
               
                  B876
               
            
                  Shenzhen Sacred Industry Co. Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy(Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co. Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  RENESOLA ZHEJIANG LTD
                  RENESOLA JIANGSU LTD
               
               
                  B921
               
            
                  Zhongli Talesun Solar Co. Ltd
               
               
                  B922
               
            
                  ZNSHINE PV-TECH CO. LTD
               
               
                  B923